

 REPUBLIKA HRVATSKA

BRODSKO-POSAVSKA ŽUPANIJA

 OPĆINA BEBRINA

 OPĆINSKO VIJEĆE

 Bebrina 83, 35254 Bebrina,

 OIB: 52630455645

 Tel:035/433-109

KLASA: 024-02/24-02/60

URBROJ: 2178-2-03-24-1

Bebrina, 16. prosinca 2024. godine

Na temelju članka 49. stavka 4. Zakona o poljoprivrednom zemljištu («Narodne novine“ broj 20/18, 115/18, 98/19 i 57/22) i članka 32. Statuta općine Bebrina („Službeni vjesnik Brodsko-posavske županije“, broj 02/18, 18/2019 i 24/2019 i „Glasnik općine Bebrina“, broj 1/2019, 02/2020 i 04/2021) Općinskovijeće općine Bebrina na 21. sjednici održanoj dana 16. prosinca 2024. godine, donosi

**PROGRAM**

 **korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu države na području Općine Bebrina za 2025. godinu**

**Članak I.**

 Program korištenja sredstava od zakupa, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske za Općinu Bebrina u 2025. godini planski je dokument kojim se raspoređuju namjenski prihodi ostvareni po navedenoj osnovi.

 Prihodi po osnovi raspolaganja poljoprivrednim zemljištem u vlasništvu države na području Općine Bebrina za 2025. godinu planiraju se ostvariti u iznosu od 125.000,00 EUR i to

1. Prihodi od zakupa i privremenog korištenja poljoprivrednog zemljišta te zakupa za ribnjake 55.000,00 EUR
2. Prihodi od prodaje i prodaje izravnom pogodbom poljoprivrednog zemljišta 70.000,00 EUR

**Članak II.**

 Sredstva iz točke I. ovog Programa utrošit će se za programe katastarsko-geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom Zakona, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede i akvakulture.

Sredstva planirana na rashodima na aktivnostima

K100404 IZGRADNJA OBJEKATA

A100502 ODRŽAVANJE DJEČJIH IGRALIŠTA, NERAZVRSTANIH CESTA, AUTOBUSNIH UGIBALIŠTA, POLJSKIH PUTEVA, JAVNIH POVRŠINA, GROBLJA I KANALSKE MREŽE

K100507 IZGRADNJA DJEČJIH IGRALIŠTA, PARKIRALIŠTA, AUTOBUSNIH UGIBALIŠTA, PJEŠAČKIH STAZA I OSTALIH JAVNIH POVRŠINA

**Članak III.**

Općina Bebrina podnijet će Ministarstvu poljoprivrede godišnje izvješće o ostvarivanju programa korištenja sredstava do 31. ožujka za prethodnu godinu.

**Članak IV.**

 Ovaj Program stupa 1. siječnja 2025. godine i objavit će se u Glasniku Općine Bebrina.

**OPĆINA BEBRINA OPĆINSKO VIJEĆE**

 PREDSJEDNIK OPĆINSKOG VIJEĆA

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mijo Belegić, ing.

DOSTAVITI:

1. Glasnik Općine Bebrina
2. Ministarstvo poljoprivrede, šumarstva i ribarstva
3. Jedinstveni upravni odjel, sjednice općinskog vijeća
4. Pismohrana.